आप शायद थोड़े घबराए होंगे कि कहीं गड़बड़ न हो जाये, इसलिए अपने ऊपर से दबाव हटाने के लिए यह सुनिश्चित करिए कि कोई दर्शक आसपास न हो। सिनेमा हॉल या ग्रुप डेट्स (group dates), की जगह कोई ऐसी परिस्थिति चुनिये, जहां आप लोग अकेले हों, जैसे कि शांति पूर्वक घर पर फिल्म देखते हुये बिताई जाने वाली रात, शहर से बाहर कोई पिकनिक, या वैसी ही कोई सुनसान जगह।  पूरी तरह अंधेरा करने की इच्छा पर लगाम लगाइए। आप सोच सकते हैं कि बिलकुल अंधेरा होने से आपकी घबराहट कम हो जाएगी और आप गड़बड़ियाँ छिप सकेंगी। मगर, पहली बार करने वाले के लिए, इससे चीज़ें और कठिन हो जाएंगी – आपको दिखेगा नहीं कि आप किधर को बढ़ रहे हैं, और आप अपने पार्टनर की प्रतिक्रिया भी नहीं देख पाएंगे। पूरी तरह अंधेरा, बाद के सेशन्स के लिए ठीक रहेगा, जब आप दोनों एक दूसरे को अच्छी तरह जान चुके होंगे। अगर आप बेडरूम या बेसमेंट (basement) में अकेले हों, तब बहुत दिखावा किए बिना, आप लाइट्स (lights) को थोड़ा धीमा कर सकते हैं। अगर आप चाहें, तब मूड को सेट (set) करिए। अगर आपको पहले से पता हो कि आपके मेहमान बाद में अकेला आयेगा, और इसकी काफी संभावना भी है कि आप बाद में मेक आउट करेंगे, तब आप सुनिश्चित कर सकते हैं कि आपका कमरा थोड़ा साफ़ सुथरा हो, बाधा डालने के लिए आपके माता-पिता या रूम मेट के आने की संभावना नहीं रहे, और सुगंध फैली रहे जिससे कि मेक आउट करने का माहौल तैयार हो सके। अगर आपको लगे कि मेक आउट होने वाला है, तब कोशिश करके अच्छे लगिए और सुगंधित रहिए। इससे आपका आत्मविश्वास बढ़ेगा और आप बहुत सम्मोहक हो जाएँगे। इसमें बहुत गहन परिश्रम करने की ज़रूरत नहीं है, वरना आप परेशान हो जाएंगे, मगर अगर आप सुंदर दिखेंगे और अच्छा महसूस कर रहे हाँग, तब आपके मेक आउट सेशन के शानदार होने की संभावना बढ़ जाएगी। यह एक चेकलिस्ट (checklist) जिसे आप देख लीजिये:  जल्दी से सफ़ाई कर लीजिये। चाहे आपके पास पूरी तरह नहाने धोने का समय नहीं भी हो, तब भी आप छोटी छोटी चीज़ें, जैसे नाक साफ़ करना, दांतों को ब्रश करना, और शरीर के बदबूदार हिस्सों पर पानी छिड़क कर पोंछना जैसे काम कर सकते हैं। जब आप कर ही रहे हैं, तब थोड़ा ड्योडोरेंट (deodorant) भी फिर से लगा लीजिये। हल्का सा सेंट (scent) लगा लीजिये। लड़कों के लिए, गले और सीने के आस पास कोलोन (cologne) के एक या दो स्प्रे कर लीजिये। (बहुत मत लगाइएगा क्योंकि स्ट्रॉंग (strong) सेंट की ख़ुशबू करीब से असहनीय होती है।) लड़कियों के लिए, अपने गले, छाती, हाथों और पैरों पर परफ़्यूम (perfume) या खुशबूदार बॉडी लोशन (body lotion) लगाइए। अपने मुंह को खुशबूदार बना लीजिये। पूरी तैयारी के लिए, मेक आउट से पहले च्युइंग गम या ब्रेथ मिंट्स को (breath mints) को मुंह में डाल लीजिये – अगर आप इसको चुपचाप कर सकते हों, तब। अगर आपके पास इनमें से कुछ भी उपलब्ध न हो, तब मुँह में पानी भर कर कुल्ला कर लीजिये। जब आप कर ही रहे हों, तब फटे हुये होठों से निबटने के लिए लिप बाम (lip balm) या चैपस्टिक (chap stick) का इस्तेमाल कर लीजिये। अगर आपको लगता है कि मेक आउट से पहले आप डेट पर होंगे, तब बहुत तीखी महक वाले भोजन खाने से बचिए। अपना मेकअप थोड़ा टच अप (touch up) कर लीजिये। (लड़कियां) जल्दी से पल भर में यह देख लीजिये कि आपका मस्कारा फैल तो नहीं गया है या फ़ाउंडेशन अनईवेन (uneven) तो नहीं हो गया है। बहुत अधिक लिपस्टिक या ग्लॉस मत लगाइए वरना इसका स्वाद आपके पार्टनर को मिल जाएगा। अगर आप पहले ही से किसी को किस्स (kiss) करने में सहज हैं, तब केवल भाग दो में दी गई कुछ तकनीकों के प्रयास करके, इसी तरह से किस्स करने को मेकिंग आउट में ज़ारी रखिए। अगर आपने इस व्यक्ति को पहले कई बार किस्स नहीं किया है, तब, मेक आउट सेशन शुरू करने में कुछ अतिरिक्त प्रयास लग सकता है। ये कुछ तरीके हैं जिनसे आप उस व्यक्ति को संकेत दे सकते हैं कि आपकी दिलचस्पी इसमें है:  निकट आने के बहाने ढूंढिए। अपने शरीर को दूसरे व्यक्ति के जितने निकट हो सके लाना, एक स्ट्रॉंग संकेत होता है। अगर आप किसी काउच (couch) या कार में हों तो सट कर बैठिए या हाथ पकड़े रहिए और अपना शरीर उनसे पूरी तरह टिका कर खड़े होइए। उनकी आँखों की गहराई में झांक कर अपनी नीयत और भी स्पष्ट कर दीजिये। थोड़ा शरीर प्रदर्शन करिए। अगर आप कार्डिगन या जैकेट पहने हों, तब उसे सहज रूप से उतार दीजिए। आप अपनी कमीज़ का ऊपर वाला बटन खोल सकती हैं, बाँहें चढ़ा सकती हैं, बाल खोल सकती हैं, ताकि आपकी गर्दन और छाती थोड़ी दिख सके।  अपनी इच्छा से कुछ अधिक अंग प्रदर्शन करना यह दिखाता है कि आपको दूसरे व्यक्ति के साथ सहज लग रहा है, और आप उसके निकट अधिक एक्सपोज्ड (exposed) रहने को तैयार हैं। थोड़े हैंडसी (handsy) हो जाइए: किस्सिंग शुरू करने से पहले, निकटता लाने के लिए हाथों का इस्तेमाल करके अपनी नीयत स्पष्ट कर दीजिये। हाथों में हाथ लीजिये, कंधों पर या पैरों में मालिश का प्रस्ताव दीजिये, दूसरे व्यक्ति के बालों से खेलिए, या कोमलता से अपनी उँगलियाँ उनके चेहरे और गले पर फिराइए। क्या वह किस्सिंग शुरू करने केलिए बहुत उत्सुक है और किस्स करने के मामले में बहुत अनुभवी है? या यह उसका भी पहला अनुभव है, और वह आपसे भी अधिक घबराया हुआ या हुई है? अगर आपका या आपकी पार्टनर वास्तव में बात को और आगे बढ़ाना चाहते हैं, तब रिलैक्स करिए और उन्हें लीड (lead) लेने दीजिये। परंतु, यदि आपको लगता है कि आप ही अधिक संकेत दे रहे हैं, छू रहे हैं, और बातें कर रहे हैं तब गहरी सांस लीजिये और जितनी हिम्मत बटोर सकते हैं उतनी बटोर लीजिये। जब तक सचमुच न होने लगे तब तक उसका ढोंग करिए। अगर आप ऐसे व्यवहार करेंगे जैसे कि आपको पता है कि क्या करना है, तब आपके पार्टनर को लगेगा कि आप माहिर हैं। आँखों में आँखें डाले हुये अपना चेहरा दूसरे व्यक्ति के इतने क़रीब लाइये, कि बस कुछ इंचों की दूरी रह जाये। फिर अपनी आँखें बंद कर लीजिये और किस्स शुरू कर दीजिये। अगर उसकी दिलचस्पी लगे, तब शायद आप मेकिंग आउट की ओर बढ्ने को तैयार हैं; अगर आपको लगे कि उसमें कुछ हिचकिचाहट है, तब बेहतर होगा कि बात को कभी और के लिए टाल दिया जाये। अगर यह आपका पहला किस्स होगा, तब शायद आप थोड़े घबराए होंगे, मगर गहरी सांस लीजिये और अपने होठों को अपने पार्टनर के होठों से एक ऐंगल (angle) पर मिलने दीजिये। जब आप दोनों तैयार होंगे तब ज़बान का इस्तेमाल करना आपके लिए कुछ और आसान हो जाएगा। गहरी सांस लीजिये, थोड़ा सा मुस्कुराइए, और धीरे से अपने पार्टनर की ओर झुक जाइए। ज़रूरी नहीं कि पहली बार में ही सब सही हो जाये, और याद रखिए कि वह भी उतना ही घबराया हुआ होगा या होगी, जितने आप हैं!
احظيا ببعض الخصوصية. كوني أكثر جاذبية من المعتاد. أظهر أنك متقبلًا لفكرة التقبيل. لاحظ ردود فعل شريكتك. مِل لتقبيل شريكتك.